Knižnica -IC, Istrijská 6, Bratislava

Oznamujeme čitateľom, že od 3.3.2021 bude knižnica otvorená cez výdajné okienko vo dvore knižnice

**Vážení čitatelia, od 3. marca 2021 otvárame knižnicu v obmedzenom režime cez výdajné okienko vo dvore knižnice. Knihy je možné vrátiť aj požičať (pre požičanie je potrebné objednať si knihy deň vopred).**

**Zatvorené ostávajú vnútorné priestory knižnice. Knihy, ktoré máte požičané sú automaticky predĺžené do konca marca 2021.**

**Vstup do dvora knižnice je povolený len:**

- s potvrdením o negatívnom výsledku RT-PCR testu alebo potvrdením o negatívnom výsledku antigénového testu na ochorenie COVID-19 nie starším ako 7 dní

- osobe, ktorá prekonala ochorenie COVID-19 a má o jeho prekonaní doklad nie starší ako tri mesiace,

- osobe zaočkovanej proti ochoreniu COVD-19 aj druhou dávkou vakcíny a od tohto očkovania uplynulo aspoň 14 dní.

**Otváracie hodiny:**

**Pondelok , Streda 10.30 – 13.00 príjem objednávok**

**otvorené od 13.00 – 17.30 vyzdvihnutie kníh**

**Štvrtok , Piatok 8.30 - 12.00 príjem objednávok**

**otvorené od 12.00 – 15.30 vyzdvihnutie kníh**

Ak chcete knihy iba vrátiť, môžete ich priniesť v čase otvorenia knižnice, taktiež je možné v tomto čase založiť si čitateľský preukaz. Radi by sme Vás požiadali, aby ste pri návšteve knižničného dvora rešpektovali obmedzený režim, ako aj všetky hygienické opatrenia.

**Výpožičky prebiehajú formou objednaj a vyzdvihni. Ako na to?**

1. **Vyberte** si knihy v našom on-line katalógu  http://192.168.1.100/katalog/
2. **Skontrolujte**, či je kniha voľná
3. **Pripravte si zoznam kníh, ktoré si chcete vypožičať**(presný názov titulu autora a signatúru), svoje meno a číslo čitateľského preukazu (pod čiarovým kódom),
4. Knihy si objednajte **telefonicky** č.tel: 02/64775190 **alebo emailom:** kniznica@istracentrum.sk
5. **My Vám knihy pripravíme a dohodneme si s Vami termín, kedy si ich budete môcť vyzdvihnúť.**